**Ministru kabineta noteikumu projekta “Grozījumi Ministru kabineta 2017. gada 21. marta noteikumos Nr. 167 “Kārtība, kādā veic datu apmaiņu attiecībā uz elektroniski nosūtāmiem rīkojumiem**

**un paziņojumiem par to izpildi”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2017. gada 21. marta noteikumos Nr. 167 “Kārtība, kādā veic datu apmaiņu attiecībā uz elektroniski nosūtāmiem rīkojumiem un paziņojumiem par to izpildi”” (turpmāk – noteikumu projekts) izstrādāts ar mērķi pilnveidot datu apmaiņu attiecībā uz elektroniski nosūtāmiem rīkojumiem un paziņojumiem par to izpildi. Grozījumi noteikumos stāsies spēkā pēc to pieņemšanas Ministru kabinetā vispārīgā kārtībā, izņemot grozījumus noteikumu 16.punktā, kas stāsies spēkā 2020. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par nodokļiem un nodevām” 18.2panta sestās daļas 1.punktā un pārejas noteikumu 185. un 186.punktā, Civilprocesa likuma 599.1pantā un pārejas noteikumu 118.punkts, Kredītiestāžu likuma 66.2panta otrās daļas 1.punktā un pārejas noteikumu 70.punktā un Maksājumu pakalpojumu un elektroniskās naudas likuma 44.3panta trešās daļas 1.punktā un pārejas noteikumu 20.punktā noteiktā datu apmaiņa elektroniskā veidā – izmantojot Valsts reģionālās attīstības aģentūras (turpmāk – VRAA) pārziņā esošo Valsts informācijas sistēmu savietotāja koplietošanas daļu “Datu izplatīšanas tīkls” (turpmāk – DIT) tiek uzsākta, sākot ar 2019. gada 1. jūliju. Lai nodrošinātu elektronisko datu apmaiņas ieviešanu noteiktajā termiņā, notika vairākas sanāksmes starp Finanšu nozares asociācijas (turpmāk – FNA), Valsts ieņēmumu dienesta (turpmāk – VID) un Tiesu administrācijas IT speciālistiem, piesaistot Latvijas Zvērināto tiesu izpildītāju (turpmāk – ZTI) padomes, Finanšu ministrijas un Tieslietu ministrijas pārstāvjus.Strādājot pie tehniskajiem risinājumiem, tika secināts, ka datu apmaiņu (atsevišķos datu apmaiņas posmos) ir iespējams nodrošināt vēl efektīvāk nekā bija plānots līdz šim, jo pastāv iespēja uzlabot vēl dažus datu apmaiņas posmus, kā arī veicināt VRAA pieprasījumu apstrādes digitalizāciju, proti, pieprasījumu par DIT vides lietotāja tiesību piešķiršanu iesniegšana turpmāk notiks tikai elektroniskā veidā – uz VRAA oficiālo elektronisko adresi.Ņemot vērā minēto, lai paātrinātu datu apmaiņu atsevišķos posmos, ir nepieciešams veikt grozījumus Ministru kabineta 2017. gada 21. marta noteikumos Nr. 167 “Kārtība, kādā veic datu apmaiņu attiecībā uz elektroniski nosūtāmiem rīkojumiem un paziņojumiem par to izpildi” (turpmāk – MK noteikumi), nosakot, ka paziņojumi par satura neatbilstībām, kas tika konstatētas VID un ZTI rīkojumos, turpmāk netiks nosūtīti uz elektroniskā pasta adresi, bet ievietoti DIT, ievērojot XML (Extensible Markup Language) formāta shēmu, kas publicēta VRAA pārziņā esošajā Valsts informācijas sistēmu savietotāja XML katalogā. Ņemot vērā, ka jaunu elektronisko paziņojumu – kļūdas kods – ieviešana skars vairākas IT sistēmas, pašlaik nav stingri noteiktas prasības attiecībā uz paziņojumos iekļaujamo informāciju. Paziņojuma “kļūdas kods” saņemšana nozīmē, ka paziņotajā rīkojumā ir konstatēta satura neatbilstība, kuras rezultātā rīkojums nav pieņemts izpildei un nav saistošs kredītiestādei. Lai risinājuma izstrādē iesaistītās puses varētu vienoties par jaunas XML shēmas saturu, ir nepieciešams paredzēt pārejas periodu risinājuma izstrādei, kas vidēji varētu būt 6 līdz 8 mēneši. Līdz ar to plānots, ka VID publicēs jaunu XML shēmu (struktūru un prasības) 2020. gada 1. aprīlim un to varēs piemērot, sākot ar 2020. gada 1. jūliju (atbilstoši MK noteikumu 14. punktam vismaz divi mēneši pēc publicēšanas). Minētais grozījums veicinās nosūtāmo un saņemto datu apstrādes automatizāciju. Uz šo brīdi VID, FNA un Tiesu administrācija ir konstatējusi šādas satura neatbilstības, par kurām paziņojumi tiks nosūtīti DIT, izmantojot speciāli paredzētus kļūdas kodus (šobrīd saziņa par neatbilstībām notiek, izmantojot elektroniskā pasta adresi):- persona nav klients;-  personai nav piedziņai pakļautu kontu vai konti ir slēgti;-  rīkojumā par naudas līdzekļu pārskaitīšanu norādītais pirmtiesības numurs nesakrīt ar iepriekš paziņotajam sākotnējam (aizstājamam) rīkojumam noteikto pirmtiesības numuru;-  summa pārsniedz iepriekš paziņotajā sākotnējā (aizstājamā) rīkojumā norādīto summu (izņemot uzturlīdzekļu piedziņas lietas);-  rīkojums ir atcelts/izpildīts/slēgts;- pārskaitīšana nav iespējama, jo rīkojuma par naudas līdzekļu apķīlāšanu izpilde ir izbeigta, jo notecējis apķīlāšanas darbībām noteiktais termiņš (5 darbdienas pēc tam, kad kredītiestādes paziņojums par rīkojuma izpildi ir paziņots);-“Cits” – izņēmumu gadījumā, ja situācijai neatbilst neviens no iepriekš minētajiem kļūdas kodiem.Saņemot paziņojumu “kļūdas kods”, rīkojuma devējam, ievērojot normatīvajos aktos noteikto termiņu rīkojuma paziņošanai, jāpārbauda informācija un jānovērš attiecīga neatbilstība. Gadījumā, ja rīkojuma devējs nenovērš satura neatbilstību rīkojuma par naudas līdzekļu pārskaitīšanu paziņošanai noteiktajā termiņā, tam jārēķinās ar sekām, ka rīkojums par naudas līdzekļu pārskaitīšanu nav pieņemts izpildei un nav saistošs kredītiestādei. It īpaši jāpievērš uzmanība rīkojuma par naudas līdzekļu pārskaitīšanu paziņošanai, jo tā nepaziņošanas noteiktajā termiņā (Kredītiestāžu likuma 66.2 panta 4.1daļa - 5 darbdienas pēc tam, kad kredītiestādes paziņojums par rīkojuma izpildi ir paziņots) gadījumā kontā apķīlātie naudas līdzekļi tiek atbrīvoti no apķīlāšanas. Gadījumā, ja rīkojuma devējs nenovērš satura neatbilstību, kas konstatēta precizējošā rīkojumā, tam jārēķinās ar sekām, ka precizējošais rīkojums nav pieņemts izpildei un tajā paredzētās darbības netiek pildītas. Līdz ar to rīkojuma devējam nav jāparedz papildu termiņš neatbilstību novēršanai un process atkārtotai saziņai ar kredītiestādi vai maksājumu pakalpojumu sniedzēju (turpmāk abi kopā – Subjekts), kā arī nav nepieciešams regulējumā saglabāt pienākumu rīkojumu devējiem vienas darbdienas laikā novērst konstatēto neatbildību un ievietot DIT paziņojumu par rīkojuma korektumu. Savukārt attiecībā uz satura neatbilstību, kas konstatēta Subjektu paziņojumos par rīkojumu izpildi, paziņošanu pašlaik ir saglabājama spēkā esošā kārtība. Savukārt, ņemot vērā, ka VRAA paziņotā Subjekta elektroniskā pasta adrese (MK noteikumu 7.2.apakšpunkts) tiks izmantota tikai tehniskai saziņai, kā arī, ņemot vērā Oficiālās elektroniskās adreses likuma 5.panta pirmajā daļā un 12.pantā noteikto attiecībā uz saziņas nodrošināšanu, proti, valsts iestāde un reģistros reģistrētie tiesību subjekti saziņai izmanto oficiālo elektronisko adresi, ir nepieciešams paredzēt, ka informācija par paziņojumā konstatētajām satura neatbilstībām tiks nosūtīta elektroniski - uz Subjekta oficiālo elektroniskā pasta adresi.Ar 2019. gada 28. februāra likumu “Grozījumi Kredītiestāžu likumā” ir veikti grozījumi (66.2panta septītā daļā), ar kuriem tika precizēta piedzenamās summas palielinājuma noformēšanas un pieņemšanas izpildei kārtība – ja rīkojums par naudas līdzekļu apmēra precizēšanu palielina sākotnējā (aizstājamā) rīkojumā norādītās naudas summas apmēru, palielinājums noformējams un pieņemams izpildei kā jauns rīkojums par naudas līdzekļu pārskaitīšanu, papildus nosakot, ka minētā kārtība neattiecas uz gadījumiem, kad rīkojums dots izpildu lietā par uzturlīdzekļu piedziņu bērnam vai vecākam, vai Uzturlīdzekļu garantijas fondam. Turklāt ar iepriekšminēto likumu ir mainīta pieeja nodokļu maksātāja norēķinu operāciju apturēšanas procesā, proti, turpmāk šajā procesā tiks apturētās visas veicamās norēķinu operācijas, izņemot naudas līdzekļu summu, kura saglabājama fiziskajām personām atbilstoši Civilprocesa likuma 1. pielikuma 3. punktam attiecībā uz parādnieku vienu reizi mēnesī. Līdz ar to tika precizēts rīkojuma nosaukums – rīkojums par nodokļu maksātāja norēķinu operāciju apturēšanu. Tādējādi nepieciešams veikt attiecīgus grozījumus MK noteikumos.Kredītiestāžu likuma 66.2pantā ir noteikta rīkojumu pieņemšanas un izpildes kārtība, t.sk. ir noteikti termiņi attiecīgo darbību veikšanai, līdz ar to un ņemot vērā, ka noteikumos noteiktā obligātā prasība – izveidot datu apstrādes sistēmu ar darbību nepārtrauktā (24 stundas diennaktī) režīmā – uzliek pārāk lielu slogu Subjektam, ir nepieciešams šo prasību aizstāt ar iespēju Subjektam pašam pieņemt lēmumu par sistēmas darbības režīmu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Tieslietu ministrija, VID, Tiesu administrācija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Subjekti, kas izpilda VID un ZTI rīkojumus. Uz 2019. gada 1. jūliju ir reģistrēts 31 DIT lietotājs. Juridiskas un fiziskas personas, uz kuru noguldījumiem (piemēram, kontos esošie naudas līdzekļi, terminēti/beztermiņa ieguldījumi vai uzkrājumi) būs vērsta piedziņa, tiks veikta noguldījumu apķīlāšana vai kuriem VID veiks norēķinu operāciju apturēšanu.Ņemot vērā, ka datu apmaiņa ar DIT starpniecību (kā obligāta prasība) ir ieviesta ar 2019.gada 1.jūliju, personas, uz kurām ir attiecināms rīkojumu izpildes pienākums, ir reģistrējušās DIT lietotāju tiesību saņemšanai. Līdz ar to prasība par pieprasījuma iesniegšanu VRAA elektroniskā veidā tiks attiecināta uz jaunajiem subjektiem, kas varētu ienākt tirgu. Pašlaik to skaitu nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts kopumā nemaina minēto sabiedrības mērķgrupu tiesības un pienākumus, izņemot to, ka pieprasījumu DIT vides lietotāja tiesību piešķiršanai turpmāk varēs iesniegt tikai elektroniskā veidā. Attiecībā uz subjektiem ir noteikta izvēles tiesība nodrošināt sistēmu, kas varēs veikt datu apstrādi nepārtrauktā režīmā (24 stundas diennaktī). Turklāt Subjektiem un rīkojuma devējiem mainās veicamo darbību tehniskais izpildījums, proti, informācija par konstatētajām rīkojumos satura nepilnībām vairs nebūs nosūtāma uz elektroniskā pasta adresi, bet būs ievietojama DIT kā paziņojums, kas sagatavots XML formātā, ievērojot VRAA pārziņā esošajā Valsts informācijas sistēmu savietotāja XML katalogā iepriekš publicēto XML shēmu struktūru un prasības. Tādējādi samazinot manuālo datu apstrādi. |
| 3. | Administratīvo izmaksu monetārs novērtējums | Administratīvo izmaksu monetāru aprēķinu nav iespējams veikt. Katra Subjekta darba apjoms, apstrādājot VID un ZTI rīkojumus, ir atšķirīgs un atkarīgs gan no Subjekta klientu skaita un attiecīgi no saņemto VID un ZTI rīkojumu skaita, gan katra Subjekta individuālas darba organizācijas. Tāpat šobrīd nav iespējams sniegt datus par izmaksām, kādas Subjektiem varētu rasties saistībā ar nepieciešamību veikt izmaiņas informācijas sistēmās, jo nav zināms, kādā izstrādes stadijā ir informācijas saņemšanas procesa automatizācija, savienojot rīcībā esošo sistēmu ar DIT. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 15 142 | 0 | 0 | 0 |
| 2.1. valsts pamatbudžets | 0 | 0 | 0 | 15 142 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -15 142 | 0 | 0 | 0 |
| 3.1. valsts pamatbudžets | 0 | 0 | 0 | -15 142 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 |  | +15 142 |  | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu noteikumu projektā paredzēto datu apmaiņas risinājumu, izmaiņu iestrādei Valsts ieņēmumu dienesta informācijas sistēmās 2020.gadā nepieciešams finansējums 8 540 *euro* apmērā, tajā skaitā izmaiņu ieviešanai:• VID informācijas sistēmu savietotājā (VID ISS) – 6 226 *euro*;• Nodokļu informācijas sistēmā (NIS) – 2 314 *euro*.Izmaiņu veikšanai ZTI informācijas sistēmā nepieciešamais finansējums 2020.gadam 6 602 *euro* apmērā.Provizoriskās izmaksas izmaiņu veikšanai:248 cilvēkstundas x 22 *euro* (1 cilvēkstunda) = 5 456+ PVN 21 % = 6 602 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Izmaiņu veikšanai VID informācijas sistēmās nepieciešamais finansējums 2020.gadam 8 540 *euro* apmērā tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. Izmaiņu veikšanai ZTI informācijas sistēmā nepieciešamais finansējums 2020.gadam 6 602 *euro* apmērā tiks nodrošināts Tieslietu ministrijas budžeta apakšprogrammā 03.01.00 "Tiesu administrēšana" piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā izsludināšanas Valsts sekretāru sanāksmē ievietots Finanšu ministrijas tīmekļvietnē. |
| 2. | Sabiedrības līdzdalība projekta izstrādē | Finanšu ministrija 2019. gada 17.jūnijā informāciju par noteikumu projektu ievietoja savā tīmekļvietnē sadaļas “Sabiedrības līdzdalība” apakšsadaļā “Nodokļu politika” (pieejams: https://www.fm.gov.lv/lv/sabiedribas\_lidzdaliba/tiesibu\_aktu\_projekti/valsts\_budzeta\_politika/#project575), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2019. gada 1. jūlijam sniegt rakstisku viedokli Finanšu ministrijai par izstrādāto noteikumu projektu.Turklāt projekts ir publicēts Ministru kabineta tīmekļvietnē sadaļā “Valsts kanceleja” – “Sabiedrības līdzdalība” (adrese: https://mk.gov.lv/content/ministru-kabineta-diskusiju-dokumenti).Projekta izstrādē notikušas konsultācijas ar FNA un ZTI padomi. |
| 3. | Sabiedrības līdzdalības rezultāti | Projekta izstrādē tika iesaistīta FNA, kura pauda konceptuālu saskaņojumu digitalizācijas procesa ieviešanai kredītiestāžu saziņā ar VID un ZTI piedziņas lietās, izmantojot DIT. Turklāt FNA vērsa uzmanību uz nepieciešamību pēc iespējas vairāk mazināt slogu attiecībā uz datu apstrādi un vienādot procesus ne tikai attiecībā uz piedziņas procesu, bet arī citiem procesiem, kuros VID dod rīkojumus kredītiestādēm. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID un Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz veidot jaunas institūcijas, reorganizēt vai likvidēt esošās institūcijas.Tāpat esošajām institūcijām netiek ne paplašinātas, ne sašaurinātas funkcijas.Noteikumu projekta izpilde tiks nodrošināta esošo cilvēkresursu un finansējuma ietvaros. |
| 3. | Cita informācija | Nav. |

Finanšu ministrs J. Reirs

Voiniča 67095567

Kristine.Voinica@fm.gov.lv